cyanic-selkie/wikianc huggingface dataset:
নোয়েল কাওয়ার্ড
দ্বিতীয় বিশ্বযুদ্ধ
জার্মানরা ব্রিটেন আক্রমণকালে কাওয়ার্ডকে গ্রেফতার ও মারার পরিকল্পনা করে। তিনি ভার্জিনিয়া উল্‌ফ, পল রোবসন, বার্ট্রান্ড রাসেল, সি. পি. স্নো ও এইচ. জি. ওয়েল্‌সের সাথে তাদের কালো তালিকায় ছিলেন। যুদ্ধের পর এই তথ্য প্রকাশিত হলে কাওয়ার্ড লিখেন, "সে সময়ে যদি কেউ আমাকে বলত যে আমি নাৎসিদের কালো তালিকায় ছিলেন, আমি হাসতাম।" তিনি যুদ্ধভিত্তিক জনপ্রিয় গান লন্ডন প্রাইড ও ডোন্ট লেট্‌স বি বিস্টলি টু দ্য জার্মানস লিখেন এবং রেকর্ড করেন। ১৯৪১ সালে লন্ডনে অবস্থিত তার বাসভবন জার্মানদের বোমা হামলায় ধ্বংস হয়ে যায় এবং তিনি স্যাভয় হোটেলে সাময়িকভাবে বসবাস করেন। কাওয়ার্ডের যুদ্ধকালীন অপর একটি রচনা হল নাট্যধর্মী ইন হুইচ উই সার্ভ। তিনি এতে অভিনয় করেন, সুর করেন এবং ডেভিড লিনের সাথে যৌথভাবে পরিচালনা করেন। ছবিটি আটলান্টিকের উভয় পাশেই জনপ্রিয়তা অর্জন করে এবং ১৯৪৩ সালের একাডেমি পুরস্কারের আয়োজনে একাডেমি সম্মানসূচক পুরস্কার অর্জন করে। কাওয়ার্ড এতে নৌবাহিনীর ক্যাপ্টেনের চরিত্রে অভিনয় করেন। লিন পরবর্তী কালে কাওয়ার্ডের কয়েকটি নাটক পরিচালনা করেন এবং চলচ্চিত্রও নির্মাণ করেন।
যুদ্ধের বছরগুলোর সময় থেকে কাওয়ার্ডের সবচেয়ে দীর্ঘস্থায়ী কাজ ছিল ব্ল্যাক কমেডি ব্লাইদ স্পিরিট (১৯৪১)। গুপ্ত বিষয়ে একজন ঔপন্যাসিকের গবেষণা ও একটি মাধ্যম ভাড়া করে। প্রেততত্ত্ববিদদের বৈঠকের মাধ্যমে তার প্রথম স্ত্রীর আত্মাকে ফিরেয়ে আনা হয়, যা ঔপন্যাসিক ও তার দ্বিতীয় স্ত্রীর মধ্যে বিশৃঙ্খলার সৃষ্টি করে। এই কাজটি ব্যাপক সফলতা অর্জন করে। টানা ১,৯৯৭ বার মঞ্চস্থ নাটকটি ওয়েস্ট এন্ড থিয়েটারের সকল বক্স অফিস রেকর্ড ভেঙ্গে দেয়। এই সফলতায় ব্রডওয়ে মঞ্চেও এই নাটকের মঞ্চায়ন হয় এবং মূল নাটকটি ৬৫০ বার মঞ্চস্থ হয়। ১৯৪৫ সালে ডেভিড লিনের পরিচালনায় নাটকটির চলচ্চিত্রায়ন হয়।
মিডল ইস্ট ডায়েরি-তে কাওয়ার্ড বেশ কিছু উক্তি করেন, যার অনেক মার্কিনী অসন্তুষ্ট হয়। নির্দিষ্ট করে বলতে গেলে, তিনি মন্তব্য করেন যে তিনি "কান্নারত ছোট ব্রুকলিনের বাচ্চাদের শস্যের ভিড়ে শোয়ে থাকা দেখে হতাশ হন, যা বুলেটবিদ্ধ পা বা ভাঙ্গা বাহুর চেয়েও খারাপ দেখাচ্ছিল।" দ্য নিউ ইয়র্ক টাইমস ও দ্য ওয়াশিংটন পোস্ট থেকে প্রতিবাদের পর বৈদেশিক দপ্তর ১৯৪৫ সালের জানুয়ারি মাসে কাওয়ার্ডকে মার্কিন যুক্তরাষ্ট্রে প্রবেশের নিষেধাজ্ঞা প্রদান করে। তিনি যুদ্ধের সময় আর মার্কিন যুক্তরাষ্ট্রে আসেন নি। যুদ্ধের ফলাফলে কাওয়ার্ড একটি বিপরীতধর্মী বাস্তবতাবাদ নাটক পিস ইন আওয়ার টাইম রচনা করেন, যেখানে নাৎসি জার্মানি ইংল্যান্ড দখন করেছে।
যুদ্ধ-উত্তর কর্মজীবন
যুদ্ধ-উত্তর কাওয়ার্ডের নতুন নাটকগুলো মাঝারিমানের সফলতা লাভ করে, কিন্তু যুদ্ধ-পূর্ব সফল নাটকগুলোর মত জনপ্রিয়তা অর্জন করতে পারেনি। রিলেটিভ ভ্যালুজ (১৯৫১) নাটকটিতে বিবাহ নিয়ে এক অভিজাত ইংরেজ পরিবার ও একজন হলিউড অভিনেত্রীর সাংস্কৃতিক দ্বন্দ্ব তুলে ধরা হয়েছে। সাউথ সি বাবল (১৯৫১) ব্রিটিশ উপনিবেশের পটভূমিতে রচিত একটি রাজনৈতিক হাস্যরসাত্মক নাটক। কোয়াড্রিল (১৯৫২) ভিক্টোরীয় যুগীয় প্রেম ও পলায়ন বিষয়ক নাটক। ন্যুড উইথ ভায়োলিন (১৯৫৬) আধুনিক শিল্পকলা ও বিদ্যাভিমান নিয়ে রচিত ব্যঙ্গধর্মী নাটক। এই নাটকটির লন্ডনে মঞ্চায়নে জন গিলগুড এবং নিউ ইয়র্কে মঞ্চায়নে কাওয়ার্ড কেন্দ্রীয় চরিত্রে অভিনয় করেন। সমসাময়িক ঘটনাভিত্তিক গীতি-নৃত্য-নাট্য সাই নো মোর (১৯৪৫) মাঝারিমানের সফলতা লাভ করে, কিন্তু সাউথ সিজ ধারার প্রণয়ধর্মী প্যাসিফিক ১৮৬০ (১৯৪৬) এবং একটি নৈশক্লাবের পটভূমিতে রচিত এইস অব ক্লাবস (১৯৪৯) শীর্ষক সঙ্গীতনাট্য দুটি আর্থিক দিক থেকে ব্যর্থ হয়। এই সময়ে ১৯৫১ ও ১৯৫২ সালে যথাক্রমে কাওয়ার্ডের দুই বন্ধু চার্লস কোচরান ও গারট্রুড লরেন্স মৃত্যুবরণ করেন। তাদের মৃত্যুতে বিমর্ষ হয়ে পড়লেও কাওয়ার্ড সর্বসাধারণের নিকট তার উচ্চতর জীবনমান ধরে রাখেন। ১৯৫৩ সালে মার্গারেট লেইটনের সাথে জর্জ বার্নার্ড শয়ের দি অ্যাপল কার্ট নাটকে রাজা ম্যাগনাস চরিত্রে তার অভিনয় গণমাধ্যমে ব্যাপক প্রচার লাভ করে। এছাড়া তার যুদ্ধকালীন সফরগুলোতে সৈনিকদের বিনোদনের লক্ষ্যে তার ক্যাবারে অঙ্কগুলো প্রথমে লন্ডনের ক্যাফে দে পারি এবং পরে লাস ভেগাসে বিপুল সফলতা অর্জন করেন।
১৯৫৫ সালে লাস ভেগাসে কাওয়ার্ডের ক্যাবারে অঙ্কটির সরাসরি পরিবেশনা গ্রামোফোনের জন্য ধারণ করা হয় এবং নোয়েল কাওয়ার্ড অ্যাট লাস ভেগাস নামে মুক্তি দেওয়া হয়। এটি এতই সফলতা অর্জন করে যে সিবিএস তাকে ১৯৫৫-৫৬ মৌসুমের জন্য তিনটি ৯০ মিনিটের টেলিভিশন বিশেষ অনুষ্ঠানের একটি ধারাবাহিক রচনা ও পরিচালনার প্রস্তাব দেয়। প্রথম বিশেষ অনুষ্ঠান টুগেদার উইথ মিউজিক-এ কাওয়ার্ড ম্যারি মার্টিনের সাথে জুটি বাঁধেন এবং তাকে লাস ভেগাস অঙ্কের কয়েকটি কাজে প্রধান চরিত্রে দেখা যায়। এরপর তিনি ব্লাইদ স্পিরিট নাটকের কাজ শুরু করেন, এতে তিনি ক্লডেট কোলবার্ট, লরেন বাকল, ও মিলড্রেড ন্যাটউইকের সাথে শ্রেষ্ঠাংশে অভিনয় করে। এছাড়া তিনি দিস হ্যাপি ব্রিড নাটকে এডনা বেস্ট ও রজার মুরের সাথে অভিনয় করেন। ইতিবাচক পর্যালোচনার পরও দর্শকের পরিমাণ মাঝারিমানের ছিল।
১৯৫০ ও ১৯৬০-এর দশকেও কাওয়ার্ড সঙ্গীতনাট্য ও নাটক রচনা চালিয়ে যান। ১৯৫৩ সালে তিনি অস্কার ওয়াইল্ড রচিত চার-অঙ্কবিশিষ্ট লেডি উইন্ডমেয়ার্স ফ্যান নাটকটিকে আফটার দ্য বল নামে নিজের নাটকে উপযোগী করেন। এটি ওয়েস্ট এন্ডে উদ্বোধন হওয়া তার শেষ সঙ্গীতনাট্য। তার শেষ দুটি সঙ্গীতনাট্য ব্রডওয়ে মঞ্চে উদ্বোধন হয়। ব্যয়বহুল ক্রুজ লাইনারের পটভূমিতে রচিত সেইল অ্যাওয়ে (১৯৬১) যুদ্ধ-উত্তর কাওয়ার্ডের সবচেয়ে সফল সঙ্গীতনাট্য। এটি মার্কিন যুক্তরাষ্ট্র, যুক্তরাজ্য ও অস্ট্রেলিয়ায় মঞ্চস্থ হয়। টেরেন্স র‍্যাটিগ্যানের দ্য স্লিপিং প্রিন্স নাটকের সঙ্গীতনাট্যধর্মী উপযোগকরণ দ্য গার্ল হু কেম টু সাপার (১৯৬৩) মাত্র তিন মাস চলে। তিনি ১৯৬৪ সালে ব্লাইদ স্পিরিট নাটকের ব্রডওয়ে সঙ্গীতনাট্যধর্মী উপযোগকরণ হাই স্পিরিটস পরিচালনা করেন, যা সফলতা লাভ করে। কাওয়ার্ডের পরবর্তী নাটকগুলোর মধ্যে লুক আফটার লুলু! (১৯৫৯) নামে একটি প্রহসন এবং ওয়েটিং ইন দ্য উইংস (১৯৬০) নামে একটি বিয়োগান্ত-হাস্যরসাত্মক নাটক "তাচ্ছিল্যপূর্ণ সমালোচনা" সত্ত্বেও সফল হয়। কাওয়ার্ড যুক্তি প্রদর্শন করেন যে একটি নাটকের প্রাথমিক উদ্দেশ্য হল বিনোদন প্রদান করা, এবং তিনি আধুনিকতার কোন প্রচেষ্টা করেননি, কারণ তিনি মনে করেন আধুনিকতা সমালোচকদের কাছে আকর্ষণীয় হলেও দর্শকদের কাছে বিরক্তিকর। গ্রীষ্মমণ্ডলীয় ব্রিটিশ উপনিবেশের জীবন নিয়ে রচিত তার হাস্যরসাত্মক উপন্যাস পম্প অ্যান্ড সারকামস্ট্যান্স (১৯৬০) অধিক সমাদৃত হয়।
অনন্তহরি মিত্র
অনন্তহরি মিত্র (১৯০৬ - ২৮ সেপ্টেম্বর, ১৯২৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। ১৯২১ সনে অসহযোগ আন্দোলনে যোগদান করেন। বিপ্লবী দলে যোগ দিয়ে কৃষ্ণনগরে বিপ্লবী ক্রিয়াকলাপ সংগঠনে সক্রিয় ভূমিকা নেন। মামলার সূত্রে দক্ষিণেশ্বরের একটি বাড়ি তল্লাশি চালাবার সময় রিভলভার, বোমা ও বোমা তৈরির সরঞ্জামসহ ১৯২৫ সালের ১০ নভেম্বর গ্রেপ্তার হন। বিচারে মৃত্যুদণ্ডের আদেশ হয়। ২৮শে সেপ্টেম্বর ১৯২৬ সালে এই মহান বিপ্লবীর ফাঁসি হয়।
জন্ম
অনন্তহরি মিত্রের জন্ম ব্রিটিশ নদিয়া জেলার, বর্তমানের বাংলাদেশের চুয়াডাঙ্গা জেলার সদর উপজেলার বেগমপুরে। তার পিতার নাম রামপাল মিত্র।
ভূপেন চট্টোপাধ্যায় হত্যা
অনন্তহরি মিত্রকে বিপ্লবী দলের নেতাগণ গোপন পুলিস বিভাগের ডেপুটি সুপারিন্টেনডেন্ট ভূপেন চট্টোপাধ্যায়কে হত্যা করার নির্দেশ দেন। ভূপেন চট্টোপাধ্যায় মাঝে মাঝে আলীপুর কেন্দ্রীয় কারাগারে গিয়ে রাজবন্দীদের সাথে আলাপ আলোচনা করতেন। তার উদ্দেশ্য ছিলো রাজবন্দিদের দুর্বলতার সুযোগ গ্রহণ করে বিপ্লবী দলের গোপন সংবাদ সংগ্রহ করা। ১৯২৬ সনের ২৮ মে দক্ষিণেশ্বর বোমার মামলায় দন্দিত অনন্তহরি মিত্র ও প্রমোদরঞ্জন চৌধুরী লোহার ডাণ্ডা দ্বারা ভূপেন চট্টোপাধ্যায়কে জেলের মধ্যে আক্রমণ করে হত্যা করেন। বিচারে অনন্তহরি মিত্র ও প্রমোদ চৌধুরীর ফাঁসি হয়। তাদের সাহায্য করার জন্য ধ্রুবেশ চট্টোপাধ্যায়, অনন্ত চক্রবর্তী ও রাধিকার যাবজ্জীবন দ্বীপান্তর হয়।
মফিজ উদ্দিন আহমেদ
ইতিহাস
তিনি বহু পেশাগত ও সামাজিক সংগঠনের সাথেও নানাভাবে যুক্ত ছিলেন এবং ঢাকা বিশ্ববিদ্যালয় অধ্যাপনাকালীন বিভিন্ন গুরুত্বপূর্ণ দায়িত্ব পালন করেন,  এরপর সিনট, সিন্ডিকেট সদস্য ছিলেন। তার রচিত অসংখ্য গবেষণা প্রবন্ধ দেশে ও বিদেশে বিভিন্ন পত্রপত্রিকায় ও জার্নালে প্রকাশিত হয়। ২৬ সেপ্টেম্বর ১৯৯৭ সালে তিনি মৃত্যুবরণ করেন।
জন্ম
তিনি ঘাটাইল উপজেলার গাংগাই গ্রামে ২ মে ১৯২১ সালে জন্মগ্রহণ করেন।
শিক্ষাজীবন
তিনি ঢাকা বিশ্ববিদ্যালয় থেকে রসায়নে বিএসসি (১৯৪২) ও এমএসসি (১৯৪৪) ডিগ্রি  লাভ করেন। যুক্তরাষ্ট্রে পেন্সিল্‌ভেনিয়া বিশ্ববিদ্যালয় থেকে পিইচডি ডিগ্রি লাভ করেন (১৯৪৮)।
কর্মজীবন
তিনি ঢাকা বিশ্ববিদ্যালয় রাসায়ন বিভাগে শিক্ষক হিসেবে যোগদান করেন। তিনি জাহাঙ্গীর নগর বিশ্ববিদ্যালয়'র প্রথম উপাচার্য নিযুক্ত হন (১৯৭২)। এছাড়া তিনি যুক্তরাষ্ট্রের ‘ফি লামডো আফসিলন’ (১৯৪৭), সিগমাসিকস সদস্য (১৯৪৮), সেন্ট্রাল পাবলিক সার্ভিস কমিশনের সদস্য (১৯৬৯), বাংলাদেশ বিজ্ঞান ও শিল্প গবেষণা পরিষদ (বিসিএসআইআর)-এর প্রথম চেয়ারম্যান এবং বাংলাদেশ ক্যামিকেল সোসাইটির সভাপতি (১৯৭৩-১৯৮০) ও জাতীয় শিক্ষা কমিশনের চেয়ারম্যান ছিলেন (১৯৮৭)।
সফলতা
তিনি বাংলাদেশ সরকারের মহান স্বাধীনতা দিবস সম্মানে ভূষিত হন (১৯৮৬)।
হুন্তসে ডিজং
হুন্তসে ডিজং উত্তর ভুটানের হুন্তসে জেলার অর্ন্তগত একটি ডিজং এবং বিহার‌্য বৌদ্ধ আশ্রম।এটি কুরি ছ্যু এর পূর্ব পাশে অবস্থিত এবং একটি সংকীর্ণ উপত্যকার শেষ চূড়ায় নির্মিত হয়েছে।
ডিজংটি প্রথমদিকে হুন্তসে জেলাতে "কুরটই" নামে পরিচিতি ছিল। এটি ওয়াংচুক হাউসের আদি নিবাস।
দুর্গটির ভৌগোলিক অবস্থান উত্তর ভুটানে হলেও, এটির সাংস্কৃতিক শিকড় কেন্দ্রীয় ভুটানের।
এর কারণ ছিল ডিজংটির সড়কপথ মঙ্গার এর সাথে সংযুক্ত ছিল।.
অবমুক্তকরণ প্রক্রিয়া
অবমুক্তকরণ বলতে এমন একটি প্রক্রিয়াকে বোঝায় যে প্রক্রিয়ায় কৃত্রিম উপায়ে কোন একটি প্রজাতির জীবকে আবদ্ধ অবস্থা থেকে বা কোন প্রাকৃতিক পরিবেশ থেকে অন্য কোন প্রাকৃতিক পরিবেশে স্থাপন বা ছেড়ে দেওয়াকে বোঝায়। সাধারণত সেসব জীবকেই অবমুক্ত করা হয় যারা প্রাকৃতিক পরিবেশে বিলুপ্ত হয়ে গেছে বা বিলুপ্তির দ্বারপ্রান্তে। এর ফলে একসময় প্রজাতিটি যে অঞ্চলে অবস্থান করত তা পুনরায় সেই অঞ্চলে টিকে থাকার সুযোগ পায়।
হুন্তসে ডিজং
ভূসংস্থান
ডিজংটি কুরি ছ্যু উপাত্যকায় অবস্থিত, যেটি হুন্তসে জেলার একটি অংশ। কুরি ছ্যু একটি প্রধানতম নদী যা খাড়া পাহাড়ের উচ্চ শিখর নিয়ে একটি নয়নাভিরাম উপত্যকা গঠন করেছে। কুরি ছ্যু মানাস নদীর, ভুটানের বৃহত্তম নদী এবং ব্রহ্মপুত্র নদীর অন্যতম উপনদী যা উত্তর ভুটানের দিকে প্রবাহিত হয়েছে, একটি উপনদী।
অবমুক্তকরণ প্রক্রিয়া
ইতিহাস
মানুষের বন্য পশুপাখিকে তাদের স্বাভাবিক বিচরণস্থল থেকে অন্য কোথাও সরিয়ে দেয়ার যে প্রবণতা তার উল্লেখ ঐতিহাসিক নথিপত্রে পাওয়া যায়। সাধারণত অন্যত্র শিকারের সুবিধা পাবার জন্য, বা তাদের উৎপাত থেকে রক্ষা পাবার জন্য অথবা প্রাকৃতিক পর্যটনক্ষেত্রে অতিরিক্ত মুনাফা লাভের উদ্দেশ্যে এমনটি করা হয়েছে। ১৯৭০ ও ৮০-র দশকে পশ্চিমা বিশ্বে বেশ কিছু জনপ্রিয় কিন্তু বিলুপ্তপ্রায় প্রজাতি অবমুক্ত করার মাধ্যমে প্রক্রিয়াটি জনপ্রিয়তা লাভ করে। এসব প্রজাতির মধ্যে ওমানে আরবী অরিক্স, ব্রাজিলে সোনালি সিংহ-তামারিন, সুইজারল্যান্ডে ইউরোপীয় বাইসন, উত্তর আমেরিকায় পেরেগ্রিন শাহিন অন্যতম। অর্থাৎ অবমুক্তকরণ প্রক্রিয়াটি তুলনামূলক একটি সাম্প্রতিক বিষয়। বিশ্বজুড়ে বন্য পশুপাখি রক্ষার জন্য যে সামাজিক আন্দোলন ও তার ফলে যে সচেতনতার সৃষ্টি হয়েছে, তারই ফলশ্রুতিতে নানান দেশে বিভিন্ন প্রজাতির অবমুক্তকরণ প্রক্রিয়া হাতে নেওয়া হয়েছে।
হুন্তসে ডিজং
ভূসংস্থান
মঙ্গার থেকে হুন্তসে ডিজং এর দূরত্ব প্রায় এবং প্রায় তিন ঘণ্টার যাত্রা এবং গাঙ্গোলা জাংশন থেকে ।  ডিজং এর পথের শেষ প্রান্তে পতাকা বাধানো পাখরের একটি পথ আছে।
ইতিহাস
এতজন ঐতিহাসিকের মতে, খেদ্রুপ কুয়েঙ্গা ওয়াংপু, তেরতোয়েন পেমা লিংপার পুত্রকে হাতির শুড়ের মত একটি দাঁড়া খোঁজার জন্য নিয়োগ দেয়া হয়েছিল। তিনি বায়েয়ুল খেনপাজুং এর বিপরীতে একটি পেয়েছিলেন এবং সেখোনেই ব্যবস্থা করেন। ঐ জায়গাটি কোর্তে হুন্তসে ফোদ্রাং হিসেবে পরিচিত হতে থাকে।
স্থাপত্যশৈলী
ডিজংটিতে পাঁচটি মন্দির রয়েছে যার মধ্যে তিনটি কেন্দ্রীয় টাওয়ারে অবস্থিত এবং এগুলো পদ্মাসামভাভাকে উৎসর্গ করা হয়েছে। ডিজংটিতে আরো রয়েছে ঘোনখাং, যা মাহাকালাকে উৎসর্গ করা হয়েছে, এবং একটি মন্দির যা আমিতায়ুসকে, অনন্ত জীবনের বৌদ্ধ, উৎসর্গ করা হয়েছে। ডিজংটির নিচ তলায়ও একটি মন্দির রয়েছে যা আভালকিতেসভারাকে উৎসর্গ করা হয়। কুনরে কক্ষটি, পুরোহিতদের সম্মেলন কক্ষ, দুর্গটির উপরের তলায় অবস্থিত।
৪৩৬
৪৩৬ গ্রেগরীয় বর্ষপঞ্জির একটি অধিবর্ষ।
সোহরাব উদ্দিন (কিশোরগঞ্জের রাজনীতিবিদ)
মোঃ সোহরাব উদ্দিন একজন বাংলাদেশি রাজনীতিবিদ ও দশম জাতীয় সংসদ সদস্য। মোঃ সোহরাব উদ্দিন কিশোরগঞ্জ-২ আসন থেকে ২০১৪ সালে দশম জাতীয় সংসদ নির্বাচনে [বাংলাদেশ আওয়ামী লীগ] মনোনয়নে সংসদ সদস্য নির্বাচিত হন।
জন্ম ও শিক্ষাজীবন
মোঃ সোহরাব উদ্দিন ১ জুন ১৯৫৬ সালে কিশোরগঞ্জ জেলায় জন্মগ্রহণ করেন। তিনি বি.কম এ স্নাতক (পাশ) করে আইন বিষয়ে ডিগ্রি অর্জন করেছে।
রাজনৈতিক ও কর্মজীবন
মোঃ সোহরাব উদ্দিন রাজনীতিতে সক্রিয় এবং তিনি দ্বিতীয় বারের মতো সংসদ সদস্য নির্বাচিত হয়েছেন। এবং তিনি সংসদে ট্রেজারি বেঞ্চের সদস্য।
পর্তুগিজভাষী
পর্তুগিজভাষী (Lusófonos) বলতে বিশ্বের সেইসব ব্যক্তিকে বোঝায়, যারা মাতৃভাষা হিসেবে পর্তুগিজ ভাষায় কথা বলে। যেসব দেশে বা অঞ্চলে পর্তুগিজভাষী সম্প্রদায় বাস করে, তাদেরকে একত্রে পর্তুগিজভাষী বিশ্ব (Mundo Lusófono) বলে। এগুলি ইউরোপ, দুই আমেরিকা, আফ্রিকা ও এশিয়া মহাদেশ ও ওশেনিয়া অঞ্চলে অবস্থিত। সারাবিশ্বে প্রায় ২৭ কোটি পর্তুগিজভাষী ব্যক্তি আছে।
পর্তুগিজভাষী বিশ্বের ইতিহাস পর্তুগিজ সাম্রাজ্যের ইতিহাসের সাথে অঙ্গাঙ্গীভাবে জড়িত। এছাড়া প্রবাসী পর্তুগিজ ও প্রবাসী ব্রাজিলীয়দের আন্তর্জাতিক সম্প্রদায়গুলিও পর্তুগিজ ভাষা ও সংস্কৃতি ছড়িয়ে দিতে ভূমিকা রেখেছে। সম্প্রতি বিশ্বের পর্তুগিজভাষী জাতিগুলি রাজনৈতিক, সাংস্কৃতিক ও অর্থনৈতিক সহযোগিতার উদ্দেশ্যে একত্রিত হয়ে একটি আন্তর্জাতিক সংগঠন করেছে, যার নাম পর্তুগিজভাষী জাতিসমূহের সম্প্রদায়।
প্যানডেমিক!
'প্যানডেমিক! কোভিড-১৯ শেকস দ্য ওয়ার্ল্ড' ২০২০ সালে প্রকাশিত স্লোভেনীয় দার্শনিক স্লাভয় ঝিঝেকের একটি বই। এই বইয়ে তিনি দাবি করেন, কোভিড-১৯-এর কারণে বৈশ্বিক বিপর্যয় এড়াতে হলে বিশ্বকে একটি 'নতুন ধরনের...কমিউনিজম" বা হালকাভাবে সংজ্ঞায়িত করলে একটি "বিশ্বব্যাপী সংস্থার" নির্মাণ করতে হবে যা "বিশ্বব্যাপী স্বাস্থ্যসেবা নেটওয়ার্ক" তৈরি সহ "অর্থনীতিকে নিয়ন্ত্রণ এবং আয়ত্তে রাখতে পারে"। উভয়ই "বাজার ব্যবস্থা" থেকে দূরে সরে যাওয়ার একটি সাধারণ প্রবণতা দ্বারা চিহ্নিত করা হয়েছে। ঝিঝেক জোর দিয়ে বলেছেন যে "আমাদের উচিত চলমান মহামারীর গভীর অর্থ রয়েছে এমন কিছু বিবেচনা করার প্রলোভনকে প্রতিহত করা"।
দ্য গার্ডিয়ান -এর ইয়োহান কোশি লিখেছেন যে "ঝিঝেক করোনাভাইরাস মহামারীর মতো একটি বৈশ্বিক ঐতিহাসিক মুহুর্তের প্রত্যাশায় তার লেখক জীবন ব্যায় করেছেন, এটি একটি সত্যিকারের সামগ্রিক ঘটনা যা এই হেগেলীয় দার্শনিককে - যেহেতু হেগেলের দর্শন একটি টোটালাইজিং বা সামগ্রিক দর্শন - ফ্রন্টলাইনে তার দক্ষতা প্রয়োগের সুযোগ দেয়। কিন্তু আমাদের দার্শনিক মূল-কর্মীর এই প্রথম প্রচেষ্টাটি বিস্মৃতিযোগ্য।"
হ্যাকার সংস্কৃতি
হ্যাকার সংস্কৃতি (Hacker Culture) হলো সফটওয়্যার ব্যবস্থার সীমাবদ্ধতা অতিক্রম করে অভূতপূর্ণ ফলাফল অর্জনে বুদ্ধিবৃত্তিক সংপ্রশ্ন গ্রহণে যারা আগ্রহী এমন ব্যক্তিবর্গের উপ-সংস্কৃতি। উপভোগের উদ্দেশ্যে বিশেষ কিছু কার্যে (যেমন প্রোগ্রামিং অথবা অন্য মাধ্যম) অংশগ্রহণকে "হ্যাকিং" বলা হয়। যাইহোক, হ্যাকার সংজ্ঞায়িতকরণ বিশেষকসমূহ তাদের কার্য (যথা প্রোগ্রামিং) নয়, বরং তাদের কার্যপ্রক্রিয়া, যা হবে উত্তেজনাকর ও অর্থবহ কিছু। ক্রীড়নীয় বুদ্ধিমত্তাসম্পন্ন কার্যের ক্ষেত্রে বলা হয় যে তার "হ্যাক মূল্য" রয়েছে, সেখান থেকেই "হ্যাক" এসেছে। প্রাথমিক উদাহরণের মধ্যে রয়েছে, ছাত্ররা নিজেদের প্রযুক্তিগত দক্ষতা ও নৈপুন্য প্রদর্শনের উদ্দেশ্যে  এমআইটির হ্যাকসমূহ। তাই হ্যাকার সংস্কৃতির উদ্ভব ৬০-এর দশকে একাডেমিয়ায়, উদ্ভব হয় ম্যাসাচুসেট্‌স ইনস্টিটিউট অব টেকনোলজি (এমআইটি)-এর টেক মডেল রেইলরোড ক্লাব ও এমআইটি আর্টিফিশিয়াল ইন্টিলিজেন্স ল্যাবরেটরিকে ঘিরে। হ্যাকিং মূলত ছিলো অবরুদ্ধ এলাকায় বিশেষ ক্ষতিসাধন ব্যতীত নৈপুণ্য প্রদর্শন করে প্রবেশ করা।
রিচার্ড স্টলম্যান যারা প্রোগ্রামিং করে এমন হ্যাকারদের ব্যাখ্যা করেছেন এভাবে:
"তাদের সবার মধ্যে যে বিষয়টির মিল ছিলো তা হলো প্রোগ্রামিং আর চমকারিত্বের লোভ। তারা তাদের প্রোগ্রামগুলোর তাদের সাধ্যমতে উৎকর্ষসাধন করছিলো। তারা সেগুলোকে দিয়ে করাচ্ছিলো সুসজ্জিত কার্যসমূহ। তারা আরও অসাধারণ কিছু করতে চাছিলো, যাতে তারা বলতে পারে "দেখো কি চমৎকার! আমি হলফ করে বলতে পারে, এটা যে করা যায় তুমি বিশ্বাস করতে না।"
এ উপসংস্কৃতির হ্যাকাররা তাদেরকে স্পষ্টভাবে ক্ষতিসাধন করা হ্যাকার থেকে আলাদা করে রাখে এবং এসব অপরাধীদের ক্র‍্যাকার বলে অভিহিত করে।
সংজ্ঞা
জারগন ফাইল সর্বজন স্বীকৃত না হলেও, প্রভাব বিস্তারকারী হ্যাকার অপভাষার একটি সংকলন, হ্যাকারকে সংজ্ঞায়িত করে "A person who enjoys exploring the details of programmable systems and stretching their capabilities, as opposed to most users, who prefer to learn only the minimum necessary"(যে ব্যক্তি প্রোগ্রামযোগ্য ব্যবস্থার বিশদ আবিষ্কার ও তাদের কার্যক্ষমতার বিস্তার উপভোগ করে, যখন বেশিরভাগ ব্যবহারকারীই যা প্রয়োজন তা জানাতেই সীমাবদ্ধ থাকে) হিসেবে। রিকুয়েস্ট ফর কমেন্টস (আরএফসি) ১৩৯২, ইন্টারনেট ব্যবহারকারীদের পরিভাষাকোষ,এ অর্থকে আরও বিস্তৃত করে, "যে ব্যক্তি কোন সিস্টেম, কম্পিউটার ও বিশেষভাবে কম্পিউটার নেটওয়ার্ক সম্পর্কে প্রগাঢ় উপলব্ধি অর্জন করে পুলকিত হয়।" জারগন ফাইলে নথিভূক্ত করা হয়েছে যে, এ হ্যাকাররা গণমাধ্যম ও সাধারণ মানুষের হ্যাকার শব্দটির দ্বারা হ্যাকার বোঝানোতে হতাশ। তারা বরং তাদের ক্র‍্যাকার বলে অভিহিত করে। এ দলে "ভাল" হ্যাকার ও "মন্দ" হ্যাকার সবাই আছে।
১৯৮৩ ক্রিকেট বিশ্বকাপ
১৯৮৩ ক্রিকেট বিশ্বকাপ বা প্রুডেন্সিয়াল বিশ্বকাপ আইসিসি আয়োজিত ক্রিকেট বিশ্বকাপ প্রতিযোগিতার ৩য় আসর। ৯-২৫ জুন, ১৯৮৩ তারিখ পর্যন্ত প্রতিযোগিতাটি ৩য়বারের মতো ইংল্যান্ডে অনুষ্ঠিত হয়। প্রতিটি দল ৬০ ওভারব্যাপী ইনিংসে অংশ নেয়। সনাতনী ধাঁচের সাদা পোশাক এবং লাল বল ব্যবহার করা হয়। প্রতিটি খেলায়ই দিনের বেলায় এবং খুব সকালে অনুষ্ঠিত হয়।
আবদুল আলীম আল-রাজী
শিক্ষাজীবন
তিনি কলিকাতা বিশ্ববিদ্যালয় থেকে এমএ এবং বিএল পাস করেন, এছাড়া লন্ডন বিশ্ববিদ্যালয় থেকে ইতিহাস ও আইনে দু’বার পিএইচডি এবং বার-এট-ল ডিগ্রি অর্জন করেন। তিনি কলকাতা আলিয়া মাদ্রাসা থেকে ‘মোমতাজুল মোহাদ্দেসীন’ (রিসার্চ স্কলার, ডবল গোল্ড মেডালিস্ট) খেতাব লাভ করেন।
১৯৮৩ ক্রিকেট বিশ্বকাপ
আটটি দেশ এ প্রতিযোগিতায় অংশ নেয়। বিশ্বকাপটি বেশ নাটকীয়তায় পরিপূর্ণ ছিল। ভারত এবং জিম্বাবুয়ের ন্যায় দেশগুলো ঐ সময় তেমন ভাল খেলেনি। কিন্তু বিশ্বকাপে তারা যথাক্রমে ওয়েস্ট ইন্ডিজ এবং অস্ট্রেলিয়াকে হারিয়ে সকলকে আশ্চর্যান্বিত করেছিল। সেমিফাইনালে ইংল্যান্ড, পাকিস্তান, ভারত এবং গত দুই আসরের চ্যাম্পিয়ন ও টুর্নামেন্টের সেরা দল ওয়েস্ট ইন্ডিজ অংশ নেয়। ফাইনালে ওয়েস্ট ইন্ডিজকে হারিয়ে প্রথমবারের মতো ভারত এ বিশ্বকাপ জয় করে। ভারতের অধিনায়ক কপিল দেব প্রুডেন্সিয়াল ট্রফি লাভ করেন। তবে, ১৯৮৩ সালের বিশ্বকাপে কোন ম্যান অব দ্য টুর্নামেন্ট পুরস্কারের ব্যবস্থা রাখা হয় নাই।
প্রতিযোগিতার ধরন
বিশ্বকাপে ৮টি দেশের জাতীয় ক্রিকেট দল অংশগ্রহণ করে। প্রাথমিক পর্বের খেলাগুলো দুই গ্রুপে বিভক্ত হয়ে চারটি দল একে-অপরের বিরুদ্ধে দুইবার করে প্রতিদ্বন্দ্বিতায় অবতীর্ণ হয়। প্রতি গ্রুপের শীর্ষস্থানীয় দু'টি দল সেমি-ফাইনালে পৌঁছায়। সেমি-ফাইনালের বিজয়ী দলগুলো ফাইনালে লড়ে। প্রতিটি দল ৬০ ওভারব্যাপী ইনিংসে অংশ নেয়।
আবদুল আলীম আল-রাজী
উল্লেখযোগ্য বই
তার উল্লেখযোগ্য বইঃ
উল্লেখযোগ্য প্রতিষ্ঠান
তিনি ঢাকা সিটি কলেজ (১৯৫৭), নাগরপুর ডিগ্রি কলেজ (১৯৬৬) এবং লাউহাটী উচ্চ বালিকা বিদ্যালয়ের প্রতিষ্ঠাতা।
১৯৮৩ ক্রিকেট বিশ্বকাপ
ফাইনাল
চূড়ান্ত খেলায় টসে হেরে ভারত ব্যাটিংয়ে নামে। ওয়েস্ট ইন্ডিজের বিশ্বসেরা বোলিং আক্রমণের মুখে পড়ে দলটি মাত্র ১৮৩ রানে অল-আউট হয়ে যায়। কৃষ্ণমাচারী শ্রীকান্ত, মহিন্দর অমরনাথ কিছুটা অ্যান্ডি রবার্টস, ম্যালকম মার্শাল, জোয়েল গার্নার এবং মাইকেল হোল্ডিংয়ের বোলিং আক্রমণ আটকাতে পেরেছিলেন। নিচের সারির ব্যাটসম্যানের অংশগ্রহণে ৫৮.৪ ওভার পর্যন্ত খেলতে পেরেছিল ভারত। ভারতীয় ইনিংসে শ্রীকান্ত, সন্দ্বীপ পাতিল এবং মদন লাল একটি করে ছক্কা হাকান।
আবদুল আলীম আল-রাজী
সাংবাদিকতায় অবদান
একজন সুলেখক হিসেবে তার খ্যাতি ছিল। তার সম্পাদনায় প্রকাশিত হতো সাপ্তাহিক ‘দূরবীন’ (টাঙ্গাইল) ও ‘দি ওরিয়েন্টাল টাইমস’ (লন্ডন)।
মৃত্যু
১৯৮৫ সালের ১৫ মার্চ তিনি মৃত্যুবরণ করেন।
স্বামী বিরজানন্দ
স্বামী বিরজানন্দ (১০ জুন ১৮৭৩  – ৩০ মে ১৯৫১) ছিলেন  রামকৃষ্ণ মঠ ও মিশনের ষষ্ঠ সংঘাধ্যক্ষ।
তার পূর্বাশ্রমের নাম ছিল কালীকৃষ্ণ বসু। জন্ম ১৮৭৩ খ্রিস্টাব্দের ১০ জুন জগন্নাথ দেবের স্নানযাত্রার দিন ব্রিটিশ ভারতের কলকাতায়। পিতা ছিলেন সেসময়ের খ্যাতনামা চিকিৎসক ত্রৈলোক্যনাথ বসু। মাতা নিশাদকালী দেবী ছিলেন অত্যন্ত নিবেদিত ও ধর্মপ্রাণ মহিলা। তিনিই কালীকৃষ্ণের চরিত্রের উপর বড় প্রভাব সৃষ্টির কারণ। এমনকি সংসার ত্যাগ করার পরে কালীকৃষ্ণ সন্ন্যাস নেওয়ার সময় তিনি তা উল্লেখ করেছেন। তার ধর্মীয় জীবনযাপনে কোন বাধা দেন নি বরং মাতাপিতা দুজনেই তাকে আশীর্বাদ করেছিলেন।
প্রাক সন্ন্যাস জীবন
ছোটবেলা থেকেই কালীকৃষ্ণ আধ্যাত্মিক বিষয়ে গভীর আগ্রহ প্রকাশ করতেন, বেশিরভাগ সময়েই ধর্মগ্রন্থ পড়তেন এবং ভজন ও কীর্তন  গাইতেন। তার প্রাথমিক পড়াশোনা শুরু প্রথমে কলকাতার ট্রেনিং একাডেমিতে এবং তারপর তৎকালীন রিপন কলেজে,  যেখানে  শ্রীশ্রীরামকৃষ্ণকথামৃতের রচয়িতা 'শ্রীম' তথা মহেন্দ্রনাথ গুপ্ত ছিলেন অধ্যাপক।  তিনি তার স্বভাবযুক্ত অল্পবয়সী বন্ধু-বান্ধবদের সঙ্গ পেয়ে যান। তারা হলেন –  সুধীরচন্দ্র চক্রবর্তী ( স্বামী শুদ্ধানন্দ ), সুশীলচন্দ্র চক্রবর্তী ( স্বামী প্রকাশানন্দ ), গোবিন্দ শুকুল (স্বামী আত্মানন্দ) এবং হরিপদ চ্যাটার্জি (স্বামী বোধানন্দ)।  কলেজে সংস্পর্শে আসেন শ্রীরামকৃষ্ণদেবের পরম ভক্ত ও  গৃহী সন্ন্যাসী  রামচন্দ্র দত্তের।   ' শ্রীম' তাকে বরানগর মঠে আসতে বলেন এবং শ্রীরামকৃষ্ণের প্রত্যক্ষ  সন্ন্যাসীদের সংস্পর্শে আসতে অনুপ্রাণিত করেন। সেখানে তিনি শ্রীরামকৃষ্ণের প্রত্যক্ষ শিষ্য রামকৃষ্ণানন্দ, নিরঞ্জনানন্দ এবং সারদানন্দের মতো  বিশিষ্ট সন্ন্যাসীসহ অনেকের সান্নিধ্য পাওয়ার পর তিনি সংসার ত্যাগ করেন এবং সন্ন্যাস নেওয়ার ইচ্ছাই পোষণ করেন। তিনি সারদানন্দের সঙ্গে সারদা মায়ের বাড়িতে জগদ্ধাত্রী পূজায় যোগ দিতে জয়রামবাটি যান। ১৮৯২ খ্রিস্টাব্দে বরানগর মঠ আলমবাজারে স্থানান্তরিত হলে তিনি সেখানে শ্রীরামকৃষ্ণের এক শিষ্যা গোপালের মায়ের সাক্ষাত পান এবং তার সেবা করেন। সারদা মায়ের আশীর্বাদ লাভের পর ১৮৯৫ খ্রিস্টাব্দে কালীকৃষ্ণ কিছুদিন বারাণসী ও বৃন্দাবনে শ্রীরামকৃষ্ণের প্রত্যক্ষ শিষ্য স্বামী ব্রহ্মানন্দ, স্বামী প্রেমানন্দ, স্বামী যোগানন্দ প্রমুখের কাছে আধ্যাত্মিক তপস্যা তথা সাধনায় লিপ্ত থাকেন।  কালীকৃষ্ণের স্বাস্থ্য ভেঙ্গে পড়লে কিছুদিন হরিপ্রসন্ন চট্টোপাধ্যায়ের বাড়িতে বিশ্রাম নেন। ১৮৯৭ খ্রিস্টাব্দে স্বামী বিবেকানন্দ পশ্চিমী দেশ থেকে কলকাতায় ফিরলে তিনি কালীকৃষ্ণ কলকাতায় তাঁর সঙ্গে সাক্ষাত করেন এবং  তার কাছে দীক্ষা লাভ করেন। দীক্ষান্তে তার নাম হয় স্বামী বিরজানন্দ। কিছুদিন পরেই তিনি স্বামী বিবেকানন্দের নির্দেশে ঢাকা সহ পূর্ববঙ্গের কয়েকটি স্থানে প্রচারের কাজে যান। বরিশালে তিনি মহান দার্শনিক, জাতীয়তাবাদী নেতা, শিক্ষাবিদ এবং স্বাধীনতা সংগ্রামী অশ্বিনী কুমার দত্তের সঙ্গে সাক্ষাৎ করেন। দেওঘরে দুর্ভিক্ষের ত্রাণের কাজ সফল হন। সেখানে শ্রীরামকৃষ্ণের প্রত্যক্ষ শিষ্য দুর্গাচরণ নাগের সাক্ষাত হয়েছিল।   বিরজানন্দেরও স্বামী বিবেকানন্দকে  ব্যক্তিগতভাবে সেবা করার সুযোগ মিলেছিল। বিবেকানন্দও তার একমুখী ভক্তি এবং সেবায় অত্যন্ত সন্তোষ লাভ করেন।
সন্ন্যাস জীবন এবং অবদান
অধ্যক্ষের দায়িত্ব গ্রহণের পর তিনি হার্ট ও লিভারের সমস্যাসহ বার্ধক্যজনিত নানা রোগে ভুগছিলেন। ১৯৫১ খ্রিস্টাব্দের ৩০ মে বেলুড় মঠে মহাসমাধি লাভ করেন।
উত্তরাধিকার
স্বামী গম্ভীরানন্দ  তাঁর রামকৃষ্ণ মঠ এবং মিশনের ইতিহাস গ্রন্থে লিখেছেন যে বিরজানন্দ, সারদা মায়ের কাছে আধ্যাত্মিক প্রশিক্ষণ লাভের পাশাপাশি, ব্যক্তিগতভাবে বিবেকানন্দের সেবা করেছিলেন এবং দীর্ঘকাল ধরে রামকৃষ্ণ মঠ ও মিশনে বিভিন্ন পদে কাজ করেছিলেন। এসবকিছু তাকে রামকৃষ্ণ আদেশে একজন অসামান্য ব্যক্তি হিসাবে চিহ্নিত করেছে। তিনি সবচেয়ে সফল অধ্যক্ষ হিসাবে নিজেকে প্রতিষ্ঠা করেছিলেন। তিনি আমৃত্যু সংগঠনের প্রশাসনিক কাজ এবং সেইসাথে সাধারণ ভক্তদের তিনি দীক্ষা প্রদান করেছেন। তার সময়কালে দেশে  দুর্ভিক্ষ, দ্বিতীয় বিশ্বযুদ্ধ, রাজনৈতিক অস্থিরতা এবং ভারত ভাগ ইত্যাদির মতো বিরূপ ও কঠিন পরিস্থিতির সামনা করতে হয়েছিল।
জিমি জেরাল্ড ডান
জিমি জেরাল্ড ডান (Jimmy Dunne; জন্ম: ১৯ অক্টোবর ১৯৯৭; জিমি ডান নামে সুপরিচিত) হলেন একজন আইরিশ পেশাদার ফুটবল খেলোয়াড়। তিনি বর্তমানে ইংরেজ ক্লাব কুইন্স পার্ক রেঞ্জার্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
আইরিশ ফুটবল ক্লাব সেন্ট কেভিন'স বয়েজের যুব পর্যায়ের হয়ে খেলার মাধ্যমে ডান ফুটবল জগতে প্রবেশ করেছেন এবং পরবর্তীকালে ম্যানচেস্টার ইউনাইটেড এবং বার্নলির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব বার্নলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বার্নলির হয়ে চার মৌসুমে ৩ ম্যাচে ১টি গোল করার পর ২০২১–২২ মৌসুমে তিনি কুইন্স পার্ক রেঞ্জার্সে যোগদান করেছেন। মাঝে, তিনি ব্যারো, অ্যাক্রিংটন স্ট্যানলি, হার্ট অব মিডলোদিয়ান সান্ডারল্যান্ড এবং ফ্লিটউড টাউনের হয়ে ধারে খেলেছেন।
২০১৮ সালে, ডান প্রজাতন্ত্রী আয়ারল্যান্ড অনূর্ধ্ব-২১ দলের হয়ে প্রজাতন্ত্রী আয়ারল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
জিমি জেরাল্ড ডান ১৯৯৭ সালের ১৯শে অক্টোবর তারিখে প্রজাতন্ত্রী আয়ারল্যান্ডের ডানডকে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ডান প্রজাতন্ত্রী আয়ারল্যান্ড অনূর্ধ্ব-২১ দলের হয়ে খেলার মাধ্যমে প্রজাতন্ত্রী আয়ারল্যান্ডের প্রতিনিধিত্ব করেছেন।
ডেভিড ম্যাকেন্‌জি
ডেভিড ম্যাকেন্‌জি (ইংরেজি ভাষায়: David Mackenzie) (জন্ম: ১০ই মে, ১৯৬৬) স্কটল্যান্ডীয় চলচ্চিত্র পরিচালক। তার ভাই অভিনেতা আলাস্টেয়ার ম্যাকেন্‌জি।
চেংঠী হাজরাডাঙ্গা ইউনিয়ন
চেংঠী হাজরাডাংগা ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
ইতিহাস
এ ইউনিয়ন পরিষদটি চেংঠী ও হাজরাডাঙ্গা মৌজা দুটির নামের অনুস্মরনে ১০নং চেংঠী হাজরাডাঙ্গা ইউনিয়ন পরিষদ নামে নাম করণ করা হয়েছে। এ ইউনিয়ন পরিষদটি প্রথমে পঞ্চগড় জেলার দেবীগঞ্জ উপজেরাধীন ৫নং সুন্দরদীঘি ইউনিয়ন নামে একটি ইউনিয় পরিষদ ছিল। ইউনিয়নটি বিশাল আয়তনের হওয়ায় দেশ স্বাধীনের পর প্রশাসনিক কাজের সুবিধার্থে ১৯৭৩ খ্রীস্টাব্দে ইউনিয়নটি দুভাগে ভাগ করা হয় এবং ২১.০ বর্গ কিলোমিটার আয়তন বিশিষ্ট ১০নং চেংঠী হাজরাডাঙ্গা নামে একটি নতুন ইউনিয়ন পরিষদ প্রতিষ্ঠিত হয়। ইউনিয়নটির উত্তরে দেবীগঞ্জ উপজেলার ৮নং দন্ডপাল ইউনিয়ন, উত্তর-পশ্চিমে ঠাকুরগাঁও সদর উপজেলার ১৮নং শুখান পখরী ইউনিয়ন, পশ্চিমে দিনাজপুর জেলার বীরগঞ্জ উপজেলার ২নং পলাশবাড়ী ইউনিয়ন ও দক্ষিণ-পশ্চিমে ৩নং শতগ্রাম ইউনিয়ন এবং পূর্বে দেবীগঞ্জ উপজেলার ৫নং সুন্দরদীঘি ইউনিয়ন অবস্থি ইউনিয়নটিতে দন্ডাপাল,হাজরাডাঙ্গা,চেংঠী,নগরচেংঠী ও বাগদহ মৌজায় সাঁওতাল উপজাতিদের বসবাস রয়েছে। ধনুচেংঠী মৌজায় বেশ কিছু সংখ্যাক নিম্ন হিন্দু বর্ণের ঋষি সম্প্রদায়ের লোকজন বাস করে। কিন্তু বর্তমানে ঋষি সম্প্রদায়ের ধর্মাবলম্বিরা খ্রিস্টান ধর্ম গ্রহণ করেন।
আয়তন
এই ইউনিয়নের আয়তন ২১.০ বর্গকিলোমিটার। ।
অবস্থান
এটি দেবীগঞ্জ উপজেলার সর্বোদক্ষিণের ইউনিয়ন।
প্রশাসনিক এলাকা
এই ইউনিয়নে ৯টি ওয়ার্ড, ১০ টি মৌজা ও ৩১ টি গ্রাম রয়েছে।
জনসংখ্যা
মোট জনসংখ্যা ২২৮৮৫ জন।
শিক্ষা
ইউনিয়নের শিক্ষার হার শতকরা প্রায় ৮৫%। এই এলাকায় ১৫টি প্রাথমিক বিদ্যালয়, ৫টি উচ্চ বিদ্যালয়, ২ টি নিম্ন মাধ্যমিক বিদ্যাল, ১ টি এবতেদায়ী মাদ্রাসা এবং ৩টি কলেজ রয়েছে। ।
যোগাযোগ ব্যবস্থা
রাজধানী ঢাকা থেকে ঢাকা-পঞ্চগড় মহা সড়কের দিনাজপুর জেলার বীরগঞ্জ উপজেলা থেকে উত্তরে পাকা রাস্তা হয়ে ঝারবাড়ী হাট থেকে আরো উত্তরে সুন্দরদীঘি ইউনিয়নের ফুলবাড়ী বাজার এসে পশ্চিমে দুই কিলোমিটার পাকা রাস্তা এসে দক্ষিণে ১.২ কিলোমিটার কাঁচা রাস্তা এসেই ইউনিয়ন পরিষদ কার্যালয় পৌঁছা যায়। আবার পঞ্চগড় থেকে বোদা এবং বোদা থেকে দেবীগঞ্জ হয়ে দক্ষিণ-পশ্চিমে কালীগঞ্জ হাট হয়ে আরো দক্ষিণে ফুলবাড়ী বাজার হয়ে পশ্চিমে দুই কিলোমিটার পাকা রাস্তা এসে দক্ষিণে ১.২ কিলোমিটার কাঁচা রাস্তা এসেই ১০নং চেংঠীহারাডাংগা ইউনিয়ন পরিষদ কার্যালয় পৌঁছানো যায়।
৪৩৭
৪৩৭ গ্রেগরীয় বর্ষপঞ্জির একটি সাধারণ বছর।
গ্রাহাম বিল্বি
গ্রাহাম পল বিল্বি (Grahame Bilby; জন্ম: ৭ মে, ১৯৪১) ওয়েলিংটন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও ফুটবলার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন গ্রাহাম বিল্বি। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৯৬২-৬৩ মৌসুম থেকে ১৯৭৬-৭৭ মৌসুম পর্যন্ত গ্রাহাম বিল্বি’র প্রথম-শ্রেণীর খেলোয়াড়ী জীবন চলমান ছিল। ওয়েলিংটনের পক্ষে প্রথম-শ্রেণীর ক্রিকেট খেলায় অংশ নিতেন। ১৯৬৫-৬৬ মৌসুমের শুরুতে ওতাগোর বিপক্ষে ১৬১ রানের ব্যক্তিগত সর্বোচ্চ রানের ইনিংস খেলেন। এরফলে, তার টেস্ট খেলায় অংশগ্রহণের পথ সুগম হয়। সবমিলিয়ে ৫৭টি প্রথম-শ্রেণীর খেলায় অংশ নিয়ে ৩ শতক ও ১৫টি অর্ধ-শতক সহযোগে ৩২.৬২ গড়ে রান সংগ্রহ করেছেন।
১৯৬২-৬৩ মৌসুম থেকে ১৯৭৫-৭৬ মৌসুম পর্যন্ত চলমান প্রথম-শ্রেণীর ক্রিকেট খেলায় অংশ নিয়ে ১৯৭৪ সালে নিউজিল্যান্ড ক্রিকেট অ্যালমেনাক কর্তৃক বর্ষসেরা খেলোয়াড়ের মর্যাদা লাভ করেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন গ্রাহাম বিল্বি। সবগুলো টেস্টই ইংল্যান্ডের বিপক্ষে খেলেছিলেন তিনি। ২৫ ফেব্রুয়ারি, ১৯৬৬ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৪ মার্চ, ১৯৬৬ তারিখে ডুনেডিনে একই দলের বিপক্ষে সর্বশেষ টেস্টে অংশ নেন তিনি। তবে, কোন খেলাতেই তিনি উল্লেখযোগ্য সাফল্যের সন্ধান পাননি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৯৬৫-৬৬ মৌসুমে সফরকারী ইংরেজ দলের বিপক্ষে ক্রাইস্টচার্চ ও ডুনেডিনে দুই টেস্টে অংশ নেন। উভয় খেলাই ড্রয়ে পরিণত হয়েছিল। উদ্বোধনী ব্যাটসম্যান হিসেবে টেস্টে তার খেলা তেমন দর্শনীয় ছিল না। প্রথম টেস্টে ২৮ ও ৩ এবং দ্বিতীয়টিতে ৩ ও ২১ রানের ইনিংস খেলেন। এরফলে, তার টেস্ট খেলোয়াড়ী জীবনে ব্যাটিং গড় দাঁড়ায় ১৩.৭৫। তিনবার উইকেটের পিছনে ও একবার কটে বিদেয় নেন তিনি। এছাড়াও, নিজে তিনটি ক্যাচ তালুবন্দী করেছিলেন।
ফুটবলে অংশগ্রহণ
অল হোয়াইটসের পক্ষে পূর্ণাঙ্গভাবে খেলেন। ৮ নভেম্বর, ১৯৬৭ তারিখে নিউ ক্যালেডোনিয়ার বিপক্ষে অভিষেক ঘটা খেলায় তার দল ০-৪ ব্যবধানে পরাজিত হয়েছিল। এ-পর্যায়ের আটটি আন্তর্জাতিক খেলায় অংশ নিয়ে ১ গোল করে খেলোয়াড়ী জীবনের সমাপ্তি টানেন। ১৮ জুলাই, ১৯৭১ তারিখে সর্বশেষ খেলায় অংশ নেন। অতিরিক্ত খেলোয়াড় হিসেবে মাঠে নামেন। ঐ খেলায়ও নিউ ক্যালেডোনিয়ার কাছে নিউজিল্যান্ড দল ২-৪ ব্যবধানে পরাভূত হয়েছিল।
ব্যক্তিগত জীবন
গ্রাহাম বিল্বি রঙ্গোতাই কলেজে অধ্যয়ন করেন। এরপর, তথ্য প্রযুক্তিবিদ হিসেবে কর্মজীবন শুরু করেন। ব্যক্তিগত জীবনে বিবাহিত তিনি। জয় নাম্নী এক রমণীর পাণিগ্রহণ করেন। এ দম্পতির দুই কন্যা ও এক পুত্র রয়েছে।
চীনা গৃহযুদ্ধ
চীনা গৃহযুদ্ধ হল কুওমিনতাং (অথবা চীনের জাতীয়তাবাদী পার্টি) এবং চীনের কমিউনিস্ট পার্টির মধ্যে অনুষ্ঠিত চিনের এক অভ্যন্তরীণ যুদ্ধ। ১৯২৭ সালের এপ্রিল মাসে উত্তরের অভিযানের মধ্যেই এই যুদ্ধের সূচনা হয়। এই যুদ্ধ প্রকৃতপক্ষে ছিল পাশ্চাত্য বিশ্বের সমর্থনপুষ্ট চিনের জাতীয়তাবাদী দল কুওমিনতাং এবং সোভিয়েত সমর্থনপুষ্ট চীনের কমিউনিস্ট পার্টির মধ্যে এক মতাদর্শগত সংগ্রাম। গণপ্রজাতান্ত্রিক চিনে সাধারণত এই যুদ্ধ "মুক্তিযুদ্ধ" হিসেবে অভিহিত হয়ে থাকে।
নিরবচ্ছিন্নভাবে এই যুদ্ধ অব্যাহত থাকে দ্বিতীয় চীন-জাপান যুদ্ধ পর্যন্ত। এই সময় কুওমিনতাং এবং কমিউনিস্ট পার্টি ঐক্যবদ্ধ হয়ে গঠন করে দ্বিতীয় যুক্ত ফ্রন্ট। ১৯৪৫ সালে জাপানের পরাজয়ের মধ্যে দিয়ে দ্বিতীয় বিশ্বযুদ্ধের পরিসমাপ্তি ঘটে। এরপরই ১৯৪৬ সালে চীনে পুনরায় পূর্ণমাত্রায় গৃহযুদ্ধ আরম্ভ হয়। এর চার বছর পরে চীন প্রত্যক্ষ করে এক বিশাল রাজনৈতিক উত্তেজনার অবসান, যখন নবগঠিত গণপ্রজাতান্ত্রিক চীন সম্পূর্ণভাবে চীনের মূল ভূখণ্ডকে নিয়ন্ত্রণ করতে শুরু করে এবং প্রজাতান্ত্রিক চীনের নিয়ন্ত্রণ কেবলমাত্র তাইওয়ান, পেংঘু, কিনমেন, মাৎসু এবং অন্যান্য সংলগ্ন দ্বীপসমূহে সীমাবদ্ধ হয়ে পড়ে। অদ্যাবধি যেহেতু এই গৃহযুদ্ধে অংশগ্রহণকারী দু'পক্ষের মধ্যে কোন যুদ্ধবিরতি অথবা কোন শান্তিচুক্তি স্বাক্ষরিত হয়নি সেহেতু এই যুদ্ধের আনুষ্ঠানিক ইতি নিয়ে বিতর্ক রয়ে গিয়েছে। বর্তমানে প্রজাতান্ত্রিক চীন এবং গণপ্রজাতান্ত্রিক চীনের মধ্যে ঘনিষ্ঠ অর্থনৈতিক আদানপ্রদান রয়েছে।
পটভূমি
চিনের সর্বশেষ সাম্রাজ্য কিং সাম্রাজ্যের পতন ঘটে ১৯১১ সালে।
গ্রাগ্স-পা-র্গ্যা-ম্ত্শো (গানদেন ত্রিপা)
গ্রাগ্স-পা-র্গ্যা-ম্ত্শো (১৫৫৫-১৬২৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তেত্রিশতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
গ্রাগ্স-পা-র্গ্যা-ম্ত্শো ১৫৫৫ খ্রিষ্টাব্দে তিব্বতের দ্বু-স্তোদ নামক অঞ্চলে দ্গে-রে  নামক শহরে জন্মগ্রহণ করেন। তিনি দ্গোন-গ্সার  বৌদ্ধবিহারে দীক্ষালাভ করেন এবং ব্যাকরণ ও কাব্যশাস্ত্রের শিক্ষালাভ করেন। তিনি লাসা শহরে র্গ্যুদ-স্তোদ  মহাবিদ্যালয়ে অধ্যাপনা করেন। ১৬২৩ খ্রিষ্টাব্দে তিনি দ্গা'-ল্দান বৌদ্ধবিহারের বত্রিশতম দ্গা'-ল্দান-খ্রি-পা হিসেবে মনোনীত হন এবং পাঁচ বছর ঐ পদে ছিলেন।
সংনম্যতা
কোনো বস্তুর উপর চারদিকে থেকে সমান  চাপ সমান প্রয়োগ করলে বস্তুর আয়তন কমে যায় তাকে সংনম্যতা বলে । স্থিতিস্থাপক  সীমার মধ্যে আয়তন বিকৃতি ও আয়তন পীড়নের অনুপাতকে সংনম্যতা বলে। সংনম্যতা হচ্ছে গ্যাস ও তরল পদার্থের ধর্ম। সংনম্যতা হচ্ছে আয়তন গুণাঙ্কের বিপরীত রাশি। সংনম্যতার একক m2/N or Pa−1 । সংনম্যতা = আয়তন পীড়ন / আয়তন বিকৃতি। সংকোচনের ক্ষমতা β হিসাবে প্রকাশ করা যেতে পারে যেখনে V হলো আয়তন এবং p হলো চাপ ।
সুরাট
সুরাট ভারতীয় রাজ্য গুজরাতের দ্বিতীয় বৃহত্তম নগরী। এটি বৃহৎ সমুদ্রবন্দর হিসাবে ব্যবহৃত হত এবং এখন হীরা কাটা এবং পোলিশিংয়ের কেন্দ্রের জন্যে বিখ্যাত। এটি ভারতের অষ্টম বৃহত্তম শহর এবং নবম বৃহত্তম মহানগর। এটি সুরত জেলার প্রশাসনিক কেন্দ্র। শহরটি রাজ্যের রাজধানী, গান্ধিনগর থেকে ২৮৪ কিলোমিটার (১৭৬ মাইল) দক্ষিণে অবস্থিত; আহমেদাবাদ শহর থেকে ২৬৫ কিলোমিটার (১৬৫ মাইল) দক্ষিণে এবং মুম্বইয়ের ২৮৯ কিলোমিটার (১৮০ মাইল) উত্তরে অবস্থিত। শহরের কেন্দ্রটি আরব সাগরের নিকটবর্তী তাপ্তি নদীর তীরে অবস্থিত।
ইকোনমিক টাইমসের পরিচালিত সমীক্ষা অনুসারে সুরাট ২০১২ থেকে ২০৩৫ সাল পর্যন্ত বিশ্বের দ্রুত বর্ধনশীল শহর। শহরটি ২০০১ থেকে ২০০৮ সালের মধ্যে সাত অর্থবছরে বার্ষিক জিডিপি প্রবৃদ্ধির হার ১১.৫% নথিভুক্ত করেছে। ২০১৩ সালে ভারতের সিটি-সিস্টেমস (এএসআইএসএস) এর বার্ষিক সমীক্ষা দ্বারা সুরটকে "সেরা শহর" ভূষিত করা হয়। সুরাট ভারতের প্রথম স্মার্ট আইটি শহর হিসাবে নির্বাচিত হয়েছে, যা মাইক্রোসফ্ট সিটিএনেক্সট ইনিশিয়েটিভ দ্বারা আইটি পরিষেবা প্রদানকারী সংস্থা টাটা কনসালটেন্সি সার্ভিসেস এবং উইপ্রোর সাথে জোট বেঁধে গঠিত হয়েছে। শহরটিতে মোট জনসংখ্যার প্রায় ৬৫% বা ২.৯৭ মিলিয়ন ইন্টারনেট ব্যবহারকারী রয়েছে। সুরাট ২০১৫ সালে আইবিএম স্মার্ট সিটিস চ্যালেঞ্জ অনুদানের জন্য নির্বাচিত হয়। প্রধানমন্ত্রী নরেন্দ্র মোদীর ফ্ল্যাগশিপ স্মার্ট সিটিস মিশনের অধীনে স্মার্ট সিটি হিসাবে উন্নয়নের জন্য সুরাটকে ভারতের ২০টি শহরগুলির মধ্যে একটি হিসাবে বেছে নেওয়া হয়। ২০১৩ সালে, ভারতের নগরোন্নয়ন মন্ত্রক অনুসারে সুরাট ভারতের চতুর্থ পরিচ্ছন্ন শহর ছিল।
রাজনীতি
সুরাট লোকসভা কেন্দ্র থেকে প্রাক্তন প্রধানমন্ত্রী মোরারজি দেসাই মোট ৫বার বিজয়ী হয়েছেন।
অর্থনীতি
সুরাট ২০১৬ অর্থবছরে ২.৬০ লক্ষ কোটি টাকার জিডিপি (২০১৬ সালে $৩ বিলিয়ন ডলার)সহ ভারতের শহরগুলির মধ্যে দশম স্থানে রয়েছে। ২০২০ সালে সুরাট জিডিপি হবে সিটি মেয়র ফাউন্ডেশন, নগরের বিষয়ে আন্তর্জাতিক থিংক ট্যাঙ্ক দ্বারা নির্ধারিত প্রায় $৫৭ বিলিয়ন।
পরিবহন
১৮৬০ সালে নির্মিত, সুরাট রেলওয়ে স্টেশনটি ভারতীয় রেলের পশ্চিম রেলওয়ে জোনের প্রশাসনিক নিয়ন্ত্রণে আসে। ২০১৬ সালের শুরুর দিকে, ভারতীয় রেলওয়ে ক্যাটারিং এন্ড ট্যুরিজম কর্পোরেশন পরিচ্ছন্নতার উপর ভিত্তি করে ভারতের বৃহৎ স্টেশনগুলির মধ্যে সুরাট রেলওয়ে স্টেশনকে সেরা পরিচ্ছন্নতার স্টেশন হিসাবে উল্লেখ করেছে।
সিটিলিংক বা সুরাট বিআরটিএস হল শহরটির একটি দ্রুতগামী গণপরিবহন ব্যবস্থা, যা সুরাট পৌর কর্পোরেশনের অতিরিক্ত সিটি ইঞ্জিনিয়ার ভরত শাহের উদ্যোগে। এটি সুরাট মিউনিসিপাল কর্পোরেশন দ্বারা পরিচালিত হয় এবং আগস্ট ২০১৭ সাল পর্যন্ত, গুরুত্বপূর্ণ স্থানগুলি সংযোগকারী ২৪৫টি বাসের একটি নেটওয়ার্ক ছিল।
৪৩৮
৪৩৮ গ্রেগরীয় বর্ষপঞ্জির একটি সাধারণ বছর।
মিস ইউনিভার্স ১৯৭৮
মিস ইউনিভার্স ১৯৭৮, ২৭তম মিস ইউনিভার্স প্রতিযোগিতা, ২৪ জুলাই ১৯৭৮ সালে মেক্সিকোর আকাপুলকোর সেন্ট্রো ডি কনভেনসিওনেস দে আকাপুলকোতে অনুষ্ঠিত হয়েছিল। অনুষ্ঠান শেষে দক্ষিণ আফ্রিকার মার্গারেট গার্ডিনারকে মুকুট পরান ত্রিনিদাদ ও টোবাগোর জেনেল কমিশিওঙ্গ। গার্ডিনার দক্ষিণ আফ্রিকার প্রথম বিজয়ী।
হ্যালাম ফো (চলচ্চিত্র)
হ্যালাম ফো (ইংরেজি ভাষায়: Hallam Foe) ২০০৭ সালে মুক্তিপ্রাপ্ত একটি স্কটল্যান্ডীয় চলচ্চিত্র। পিটার জিংকসের একই নামের উপন্যাসের কাহিনী অবলম্বনে নির্মিত চলচ্চিত্রটির পরিচালক হলেন ডেভিড ম্যাকেন্‌জি। ২০০৭ সালের ১৬ই ফেব্রুয়ারি এই ছবির প্রিমিয়ার অনুষ্ঠিত হয়েছিল বার্লিন চলচ্চিত্র উৎসবে। এটি সেবার সেরা চলচ্চিত্র হিসেবে গোল্ডেন বেয়ার পুরস্কারের জন্য প্রতিদ্বন্দ্বিতা করেছিল। শ্রেষ্ঠ সঙ্গীতের জন্য এটি সিলভার বেয়ার লাভ করে। ৩১শে আগস্ট যুক্তরাজ্যে মুক্তি পায় হ্যালাম ফো। সেখানে এর রেটিং ছিল ১৮।
কাহিনীর সারাংশ
হ্যালাম ফো একটি মিষ্টি চেহারার মানসিকভাবে বিপর্যস্ত কিশোর। জীবন সম্বন্ধে তার অভিজ্ঞতার দৌড় বাবার এস্টেটের সীমা পর্যন্তই। তার প্রিয় শখ ঈক্ষণকামের (লুকিয়ে অন্যদের বিশেষত তাদের যৌনক্রিয়া দেখা) মাধ্যমেই সে অভিজ্ঞতাগুলো অর্জন করে। দুই বছর আগে তার মা মারা গেছে। সে ধারণা করে তার সৎ মা এই মৃত্যুর জন্য দায়ী। বাড়ি ছেড়ে এডিনবরা পালাতে হয় তাকে। সেখানে মায়ের মত চেহারার একটি মেয়ের সাথে প্রেম হয়। মায়ের প্রতি ভালবাসার প্রকৃতি, মায়ের মৃত্যুতে তার ক্রোধের কারণ এবং কেইটের প্রতি ভালোবাসার অর্থ; এই টানাপোড়েনের মধ্য দিয়ে এগিয়ে যায় সিনেমার কাহিনী।
কাহিনী
হ্যালাম ফো একটি মিষ্টি চেহারার মানসিকভাবে বিপর্যস্ত কিশোর। জীবন সম্বন্ধে তার অভিজ্ঞতার দৌড় বাবার এস্টেটের সীমা পর্যন্তই। তার প্রিয় শখ ঈক্ষণকামের (লুকিয়ে অন্যদের বিশেষত তাদের যৌনক্রিয়া দেখা) মাধ্যমেই সে অভিজ্ঞতাগুলো অর্জন করে। তার বিশ্বাস, দুই বছর আগে পানিতে ডুবে তার মা'র মৃত্যুর জন্য দায়ী তার সৎ মা ভেরাইটি। তার বোন বিশ্ববিদ্যালয়ে যোগ দেয়ার জন্য বাড়ি ত্যাগ করে। তার বাবা ও সৎ মা চায় সেও বাড়ি ছেড়ে যাক। কিন্তু মা'র মৃত্যুর কারণ জানার জন্য সে যেতে অস্বীকৃতি জানায়। এদিকে ভেরাইটি হ্যালামের ডায়রির মাধ্যমে তাকে ব্ল্যাকমেইল করে বাড়ি ত্যাগে বাধ্য করে। এই ব্ল্যাকমেইলের একটি অংশ ছিল হ্যালামের সাথে ভেরাইটির সেক্স। যাহোক, বাবা ও সৎ মা'র কাছ থেকে পালিয়ে হ্যালাম এডিনবরা চলে যায়।
এডিনবরায় পৌঁছে সে কেইট-কে দেখে যার চেহারা হুবহু তার মা'র মত। সে কেইটকে একটি চাকরি দিতে রাজি করায়। কেইটের বদৌলতে হ্যালাম শহরের কেন্দ্রভাগের একটি হোটেলে কিচেন পোর্টারের চাকরি পায়। সে হোটেলের ক্লক টাওয়ারে থাকা শুরু করে কারণ সেখান থেকে এডিনবরার প্রাচীন শহরে অবস্থিত কেইটের বাড়ির জানালা দেখা যায়। এখান থেকে সে বাইনোকুলারের মাধ্যমে কেইটকে চোখে চোখে রাখে। মাঝে মাঝে কেইটের বাড়ির ছাদের স্কাইগ্লাস দিয়ে সে গোয়েন্দাগিরি চালিয়ে যায়।
অচিরেই হ্যালাম হোটেলের এক উচ্চপদস্থ কর্মকর্তা আলাসডেয়ারের সাথে কেইটের বিবাহবহির্ভূত সম্পর্ক আবিষ্কার করে। আলাসডেয়ার ক্লক টাওয়ার থেকে তার গোয়েন্দাগিরির খবর জেনে যায়। আলাসডেয়ারের স্ত্রীকে তার সম্পর্কের কথা জানিয়ে দেয়ার ভয় দেখিয়ে সে তাকে ব্ল্যাকমেইল করার চেষ্টা করে। কিন্তু আলাসডেয়ার তাকে বরখাস্ত করে। কিন্তু হ্যালাম আলাসডেয়ারের বাসায় গিয়ে বুঝিয়ে দেয় আসলেই বলে দেয়ার ক্ষমতা তার আছে। অগত্যা তাকে আবার কাজে বহাল করা হয়।
কেইটের সহায়তায় হ্যালাম প্রমোশন পেয়ে ফ্রন্ট-অফ-হাউজ পোর্টারের দায়িত্ব পায়। তার ১৮তম জন্মদিনে কেইট তাকে জন্মদিনের কার্ড উপহার দেয়া এবং তাকে ড্রিংকস করতে নিয়ে যায়, তার জীবনের প্রথম আইনসিদ্ধ ড্রিংকস। হোটেল বারে মা'র প্রতি ভালবাসা পুনরায় আবিষ্কার করে হ্যালাম। এই কথা জেনে কেইট তাকে পছন্দ করতে শুরু করে। কারণ কথা শুনলে গা ছমছম করে উঠে এমন ছেলেদের তার পছন্দ। এখান থেকে কেইট ও হ্যালামের জটিল সম্পর্কে গড়ে উঠতে শুরু করে। কেইটের সাথে তার সেক্স হয় এবং তারা ঘনিষ্ঠ হয়ে উঠে।
এর মধ্যে হ্যালাম পুলিশের কাছে জানায় যে, সৎ মা তার মাকে মেরেছে। এই সূত্রে তার বাবা-মা তার খোঁজ পেয়ে যায় এবং হোটেলে তার সাথে দেখা করতে আসে। তার বাবা'র এখানে আসার কারণ তিনি অনেক ঋণের দায়ে আছেন এবং সে কারণে বাড়ির লখটি বিক্রি করে দেয়া প্রয়োজন। কিন্তু তার মা'র উইল অনুযায়ী ছেলে মেয়ের অনুমতি ছাড়া সেটা করা সম্ভব না। হ্যালাম অনুমতি দিতে অস্বীকার করে, সৎ মা ভেরাইটির প্রতি সন্দেহের বশেই। এই হোটেলে কেইটের সাথে তার বাবা-মা'র দেখা হয়। কেইট তাকে হ্যালামের বন্ধু হিসেবে পরিচয় দেয়। অনুমতি দিতে অস্বীকৃতি জানানোয় ভেরাইটি কেইটের চেহারা তার মায়ের মত এই বিষয়টির প্রতি ইঙ্গিত করে বলে, মায়ের সাথে সেক্স করতে কেমন লাগছে?
ভেরাইটি ও তার বাবা চলে যায়। ভেরাইটির শেষ কথায় নিজেকে আর স্থির রাখতে পারে না হ্যালাম। মনে করে, ভেরাইটিকে মেরে ফেললেই একমাত্র এর সমাধান হতে পারে। তার বাবা'র এস্টেটে ফিরে যায় এবং ভেরাইটিকে লখের পানিতে ডুবিয়ে দেয়। কিন্তু মানবতাবোধ পিরে আসায় সে ভেরাইটিকে তুলে আনে। এই সময়েই কেবল বাবা তার মা'র মৃত্যুর কারণ জানায়। তার মা ঘুমের ওষুধ খেয়ে লখের পানিতে ঝাপ দিয়েছিল। তার বাবা এটা জানা সত্ত্বেও ঠেকায়নি। এটাই তার বাবা'র দোষ, সেটা খুন বা দুর্ঘটনা ছিল না, আত্মহত্যা ছিল।
এটুকু শুনে হ্যালাম বুঝতে পারে তার ক্রোধের মূল কারণ এই যে, তার মা তাকে ত্যাগ করেছে। তারন কথা ভেবেও চলে গেছে তার মা। তাই সব ঝেড়ে ফেলে প্রথম জায়গায় ফিরে আসে সে, এডিনবরায় কেইটের বাড়িতে। কেইট জানায়, এখন সম্পর্ক গড়ার উপযুক্ত সময় না। পাঁচ বছর আবার এক হওয়ার কথা ব্যক্ত করে দুজনেই। আলাদা হয়ে যায় এবারের মত। নতুন জীবনের পথে হাটতে থাকে হ্যালাম।
শাস্ত্র
শাস্ত্র (সংস্কৃত: शास्त्र) হল সংস্কৃত শব্দ যার অর্থ সাধারণ অর্থে "আদেশ, নিয়ম, সারপুঞ্চি,সারগ্রন্থ, সংকলন, বই বা গ্রন্থ"। শব্দটি সাধারণত ভারতীয় সাহিত্যের প্রেক্ষাপটে একটি প্রত্যয় হিসাবে ব্যবহৃত হয়, অনুশীলনের সংজ্ঞায়িত এলাকায় প্রযুক্তিগত বা বিশেষ জ্ঞানের জন্য।
শাস্ত্রের ইংরেজি -লজির অনুরূপ অর্থ আছে, যেমন বাস্তুবিদ্যা, মনোবিজ্ঞান, মানে নির্দিষ্ট বিষয়ে বৈজ্ঞানিক এবং মৌলিক জ্ঞান। আধুনিক নিওলজিজমের উদাহরণের মধ্যে রয়েছে:
পাশ্চাত্য সাহিত্যে, শাস্ত্রকে কখনও কখনও শাস্ত্র হিসেবে বানান করা হয়,  আইএএসটি চিহ্ন ‘ś’-এর একটি ভুল বোঝাবুঝি প্রতিফলিত করে, যা ইংরেজি ‘sh’-এর সাথে মিলে যায়।
৪৩৯
৪৩৯ গ্রেগরীয় বর্ষপঞ্জির একটি সাধারণ বছর।
বাংলাদেশ চলচ্চিত্র সাংবাদিক সমিতি
বাংলাদেশ চলচ্চিত্র সাংবাদিক সমিতি (বাচসাস) চলচ্চিত্র সাংবাদিকদের একটি সংগঠন। ১৯৬৮ সালে পূর্ব পাকিস্তানের ঢাকায় পাকিস্তান চলচ্চিত্র সাংবাদিক সমিতি নামে এটি প্রথম প্রতিষ্ঠিত হয়। বাংলাদেশ স্বাধীন হওয়ার পর এর নাম পরিবর্তন করে বাংলাদেশ চলচ্চিত্র সাংবাদিক সমিতি নামকরণ করা হয়। ১৯৭৩-৭৪ সালে এটি পুনরুজ্জীবিত হয় বাচসাস পুরস্কারের প্রবর্তন করেন। বর্তমান (২০২২-২৪) সভাপতি হিসেবে দায়িত্ব পালন করছেন কবি, সাংবাদিক, মিডিয়া ব্যক্তিত্ব ও চলচ্চিত্র পরিচালক রাজু আলীম ও সাধারণ সম্পাদক রিমন মাহফুজ।
নামকরণ
১৯৬৮ সালের ৫ এপ্রিল পাকিস্তানের চলচ্চিত্র সাংবাদিকদের এক সভায় গঠিত হয় ‘পাকিস্তান চলচ্চিত্র সাংবাদিক সমিতি’ বাংলাদেশ স্বাধীন হওয়ার পর সেটির নামকরণ হয় বাংলাদেশ চলচ্চিত্র সাংবাদিক সমিতি। যাকে সংক্ষেপে বাচসাস বলা হয়।
=== সুবর্ণজয়ন্তী === বাংলাদেশ চলচ্চিত্র সাংবাদিক সমিতি ২০১৯ সালে প্রতিষ্ঠার ৫০ বছর পূর্ণ করে সুবর্ণজয়ন্তী উদ্‌যাপন করে। তবে বাংলাদেশের স্বাধীনতা যুদ্ধের পর ১৯৭৪ সাল থেকে ২০১৩ সাল পর্যন্ত প্রতিবছরই বাংলাদেশের চলচ্চিত্র অঙ্গনের বিভিন্ন পর্যায়ের তারকাদের পুরস্কার প্রদান করে বাচচাস। কিন্তু  ২০১৪ থেকে ২০১৮ সাল পর্যন্ত ৫ বছর সংগঠনের অন্যান্য কার্যক্রম থাকলেও পুরস্কার কার্যক্রম বন্ধ থাকে। পরবর্তী  এ ৫ বছরের  মুক্তিপ্রাপ্ত ছবি থেকে বাচসাস চলচ্চিত্র পুরস্কার  ৫ এপ্রিল ২০১৯ সালে বাচসাসের সুবর্ণজয়ন্তী উৎসবের একটি অংশে পুরস্কার বিতরণের ৩৯তম আসরে প্রদান করা হয়।  পুরস্কার বিতরণ ছাড়াও সুবর্ণজয়ন্তিতে সেমিনার, প্রীতি বিতর্ক, পোস্টার প্রদর্শনী ও চলচ্চিত্র প্রদর্শনী অনুষ্ঠিত হয়।
কার্যক্রম
সমিতির উল্লেখযোগ্য কার্যক্রমের মধ্যে রয়েছে চলচ্চিত্রের কলাকুশলীদেরকে বিভিন্ন ক্যাটাগরিতে বাচচাস পুরস্কার প্রদান।
র্দো-গ্রুব-ছেন রিন-পো-ছে
র্দো-গ্রুব-ছেন রিন-পো-ছে তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।
বিয়ের গান
যেকোনো জনজাতির সংস্কৃতির সঙ্গে বিবাহ নামক সামাজিক রীতি অঙ্গাঙ্গিভাব যুক্ত তার সঙ্গে বিয়ের গান ও। অতুল সুর, এ দেশীয় বিয়ের ইতিহাস বর্ণণায় বলেছেন কীভাবে সময়ের সঙ্গে সঙ্গে বিয়ের রীতি-নীতি ভৌগোলিক অবস্থান এবং সংস্কৃতি অনুযায়ী পাল্টেছে। বিয়ের আচারের মধ্যেই সময়ের সঙ্গে তাল মিলিয়ে গানের ব্যবহারে বদল এসেছে। আবার অর্থ বদলেছে বিয়ের গানেরও। কিন্তু বিয়ের গান বলতে মূলত বোঝায় বিবাহ আচার, কন্যাপক্ষ, বরপক্ষকে নিয়ে বাঁধা গান। বিয়ের গানের সঙ্গে সেই জাতির সংস্কৃতি, ইতিহাস, সাহিত্য, সম্পর্কিত লোকের পরিচয় সম্পূর্ণ উঠে আসত। আশীর্বাদ থেকে শুরু করে দ্বিরাগমন অবধি প্রতিটি আচার নিয়েই বিয়ের গান বাঁধা হয়। গায়ে হলুদের অনুষ্ঠানে নাপিতের মুখ থেকে পাওয়া খবর থেকে এক পক্ষ অন্য পক্ষকে নিয়ে মজাদার চটুল গান বাধে। বাঙালি বিয়ের গানে আবার হিন্দু-মুসলমান সম্প্রদায়ের মধ্যে আচারের ভিন্নতা অনুযায়ী গান বাঁধা হয় আলাদা ভাবে।
বাংলাদেশের বিয়ের গান
সিলেট অঞ্চলের বিয়েতে, বিয়ের দিন কিংবা বিয়ের আগে ধামাইল নামের একটি মেয়েলি অনুষ্ঠানের আয়োজন করা হয়ে থাকে। এ অনুষ্ঠানে সাধারণত মহিলারা গীত গেয়ে থাকেন। সিলেটের বেশ কিছু জনপ্রিয় আঞ্চলিক বিয়ের গান রয়েছে, যেগুলো প্রায় সব বাড়ির নারীরাই জানেন। তাই গীতের সঙ্গে প্রায় সবাই গলা মেলাতে পারে। গীতের তালে তালে নারীরা তুলে ধরেন বরের মেজাজ, কনের চালচলন। সিলেটি বিয়ের গানের একটি নমুনা উল্লেখ করা হলো:
দেখছি কইন্যার মাথা ভালা ডাব নারিকেল জুড়ারে দেখছি কইন্যার দাঁত ভালা আনারের দানারে দামান্দেরও সাত ভাই সাত ঘুড়া ছুয়ারী একেলা দামান রাজা চৌদল চুয়ারী চৌদলের কিনারে পড়ে হীরা লাল মতিরে চল যাই চল যাই দামান দেখিবারে।
আবার এই গীতের পাশাপাশি, কখনও কনেকে ঘিরে, কখনও আলাদাভাবে নারীরা একত্রিত হয়ে কোমরে শাড়ি প্যাঁচিয়ে বৃত্তাকারে ঘুরে ঘুরে হাততালি দিয়ে মাটিতে পা দিয়ে তাল ঠুকে ঠুকে নাচতে থাকেন। নাচের তাল কেবল একটিই- একটু সামনে, সকলে একত্রে এগিয়ে গিয়ে একবার হাততালি, আবার পিছিয়ে এসে পরবর্তি হাততালির প্রস্তুতি। আবার যে ধরনের গানে নাচের প্রভাব বেশি দেখা যায়, এমন একটি গানের নমুনা:
অমৃতা সিং
অমৃতা সিং (জন্মঃ ফেব্রুয়ারি ১, ১৯৫৮) হচ্ছেন একজন ভারতীয় চলচ্চিত্র এবং টেলিভিশন অভিনেত্রী। চলচ্চিত্র জগতে আশি এবং নব্বইয়ের দশকে অমৃতা মোটামুটিভাবে ভালোই একজন পরিচিত মুখ ছিলেন। তিনি টেলিভিশন অভিনেত্রী হিসেবেও কাজ করেছেন।
পূর্ব জীবন
অমৃতার বাবা একজন সেনা কর্মকর্তা ছিলেন যার নাম ছিলো শিবিন্দার সিং এবং তার মা রুখসানা সুলতানা ১৯৭০ এর দশকে রাজনীতিবিদ সঞ্জয় গান্ধীর একজন সহযোগী ছিলেন।    অমৃতার দাদীর নাম ছিলো মোহিন্দার কর এবং শোভা সিং নামের দিল্লীর এক নামকরা শিল্পপতি মোহিন্দারের পিতা ছিলেন। ঔপন্যাসিক খুশবন্ত সিং এর সঙ্গে অমৃতাদের আত্মীয়তা আছে। চল্লিশ এবং পঞ্চাশের দশকের হিন্দি চলচ্চিত্রাভিনেত্রী পারা বেগম তার অমৃতার একভাবে খালা হতেন এবং হিন্দি চলচ্চিত্রের ছোটখাটো অভিনেতা আইয়ুব খান অমৃতার দূর সম্পর্কের খালাতো ভাই হন। অমৃতা দিল্লীর 'মডার্ন স্কুল'তে অধ্যায়ন করেছিলেন, তিনি হিন্দি ভাষা সহ পাঞ্জাবি ভাষাতেও পারদর্শী।
সুলতানা তরুণ
সুলতানা তরুন বাংলাদেশ আওয়ামী লীগ এর রাজনীতিবিদ এবং কুষ্টিয়া-৪ আসনের সাবেক সংসদ সদস্য।
কর্মজীবন
তিনি ২০০৮ সালে বাংলাদেশ আওয়ামী লীগের প্রার্থী হিসাবে কুষ্টিয়া-৪ থেকে সংসদ সদস্য নির্বাচিত হন  ।
ব্যাক্তগত জীবন
তিনি আওয়ামী লীগের সাবেক সংসদ সদস্য আবুল হোসেন তরুণের স্ত্রী।
ইসহাক জমিদার বাড়ি
ইসহাক জমিদার বাড়ি বাংলাদেশের চট্টগ্রাম বিভাগের লক্ষ্মীপুর জেলার অন্তর্ভুক্ত এক ঐতিহাসিক জমিদার বাড়ি।
ইতিহাস
ভারত উপমহাদেশের ব্রিটিশ শাসন আমলে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন ইসহাক চৌধুরী। যা প্রায় ষোল একর জমিতে নির্মাণ করা হয়। এই জমিদার বাড়িটি আগে মনির উদ্দিন ভূঁইয়া বাড়ি নামে পরিচিত ছিল। মনির উদ্দিন ভূঁইয়া ছিলেন এই বাড়ির প্রথম স্থপতি। তিনি জমিদার ইসহাক চৌধুরীর দাদা। পরে জমিদার ইসহাক চৌধুরী ব্রিটিশদের কাছ থেকে জমিদারি কিনে এই বাড়িতে জমিদারি প্রতিষ্ঠিত করেন। তাই পরবর্তীতে এই জমিদার বাড়িটি ইসহাক জমিদার বাড়ি নামে পরিচিতি পায়।
যোগাযোগ ব্যবস্থা
লক্ষ্মীপুরর সদর উপজলা হতে সড়ক পথে হামছাদি ইউনিয়ন পরিষদের পূর্ব পাশে দিয়ে আধা কিলোমিটারের রাস্তা।
৪৪০
৪৪০ গ্রেগরীয় বর্ষপঞ্জির একটি অধিবর্ষ।
লিম্ফোসাইট
লিম্ফোসাইট হলো এক প্রকার শ্বেত রক্তকণিকা।
শ্বেত রক্তকণিকাকে গঠন ও সাইটোপ্লাজমে দানার উপস্থিতি ও অনুপস্থিতির উপর ভিত্তি করে দুই ভাগে ভাগ করা হয়েছে। যথা-
লিম্ফোসাইট হলো দানাবিহীন শ্বেত রক্তকণিকা। এর গড় আয়ু ১-১৫ দিন। মানবদেহে প্রতি ঘনমিলিমিটার রক্তে ৪-১০ হাজার লিম্ফোসাইট থাকে। সাইটোপ্লাজম দানাহীন ও পরিষ্কার। দেহের লসিকাগ্রন্থি, টনসিল, প্লীহা ইত্যাদি অংশে এরা তৈরি। এরা বড় নিউক্লিয়াসযুক্ত ছোট কণিকা। এরা দেহে অ্যান্টিবডি গঠন করে এবং এই অ্যান্টিবডি মাধ্যমে দেহে প্রবেশ করে রোগ-জীবাণু ধ্বংস করে। এভাবে দেহে রোগপ্রতিরোধ শক্তি বাড়ে। দানাযুক্ত শ্বেত রক্তকণিকার সাইটোপ্লাজম নিখুঁত দানাযুক্ত।
প্রকারভেদ
কাজের ধরন ও এদের কোহপ্রাচীরের রাসায়নিক গঠন অনুযায়ী লিম্ফোসাইট ৩ ধরনের। যথাঃ T-কোষ, B-কোষ এবং NK-কোষ।
তিরুপতি
তিরুপতি ভারতের অন্ধ্রপ্রদেশ রাজ্যের চিত্তুর জেলার একটি শহর। এটি একটি পৌর সংস্থা এবং তিরুপতি (নগর) মণ্ডলের এবং তিরুপতি রাজস্ব বিভাগের সদর দপ্তর।  ২০১১ সালের আদমশুমারি অনুযায়ী শহরটির মোট জনসংখ্যা  ৩,৭৪,২৬০ জন এবং এটি অন্ধ্রপ্রদেশের নবম জনবহুল শহর।  তিরুপতি ৪,৫৯,৯৮৫ জন জনসংখ্যার সাথে রাজ্যের সপ্তম বৃহত্তম শহুরে অঞ্চল।  তিরুপতি অন্য ঐতিহাসিক মন্দিরগুলির পাশাপাশি তিরুমালা ভেঙ্কটেশ্বর মন্দিরের জন্য একটি হিন্দু তীর্থস্থান হিসেবে বিবেচিত এবং এটি "অন্ধ্রপ্রদেশের আধ্যাত্মিক রাজধানী" হিসাবে পরিচিত।  তিরুপতি অনেক শিক্ষা প্রতিষ্ঠান এবং বিশ্ববিদ্যালয়ের আবাসস্থল। ২০১২-১৩ সালে জন্য ভারতের পর্যটন মন্ত্রণালয় তিরুপতিকে "সেরা হেরিটেজ সিটি" হিসাবে চিহ্নিত করেছে।   ভারত সরকারের স্মার্ট সিটি মিশন প্রকল্পের অধীনে  তিরুপতিকে  একশটি স্মার্ট সিটির মধ্যে একটি নির্বাচিত করেছে।
কাফ প্যারেড
কফ প্যারেড (মারাঠি: कफ परेड) দক্ষিণ মুম্বইয়ের একটি উচ্চবিত্ত জনবসতি এলাকা। শহরের দক্ষিণতম অংশে অবস্থিত এই এলাকা নেভি নগরের ঠিক উত্তর দিকে অবস্থিত। কফ প্যারেডের উত্তর দিকে অবস্থিত বধবর পার্ক, আম্বেডকর নগর ও কফ প্যারেডের বস্তি এলাকা। পূর্বদিকে কোলাবা কজওয়ে ও পশ্চিমে আরব সাগর অবস্থিত। এই অঞ্চলের বিশিষ্ট ব্যক্তিত্বদের মধ্যে উল্লেখযোগ্য আম্বানি পরিবার ও এম. এফ. হুসেন। কফ প্যারেডের অধিকাংশ অঞ্চলই সমুদ্রউত্থিত ভূভাগ। ১৯৬০-এর দশকে বম্বে সিটি ইমপ্রুভমেন্ট ট্রাস্ট বসতি অঞ্চল গঠনে লক্ষ্যে কোলাবার পশ্চিম উপকূলভাগে কিছুটা অঞ্চল সমুদ্র থেকে উদ্ধার করে কফ প্যারেড গঠন করেন।
thumb|left|পুরনো কফ প্যারেড
কিন্তু প্রত্যক্ষদর্শীদের বয়ান থেকে সন্দেহ করা হয়, ২০০৮ সালের নভেম্বর মাসে মুম্বই হানার মূল আক্রমণকারীরা একটি নৌকায় করে এই অঞ্চলের মাধ্যমেই মুম্বইতে প্রবেশ করেছিল।
মিস ইউনিভার্স ১৯৭৯
মিস ইউনিভার্স ১৯৭৯, ২৭তম মিস ইউনিভার্স প্রতিযোগিতা, ২০ জুলাই ১৯৭৯ অস্ট্রেলিয়ার পার্থের পার্থ এন্টারটেইনমেন্ট সেন্টারে অনুষ্ঠিত হয়েছিল। অনুষ্ঠান শেষে ভেনেজুয়েলার মারিতজা সায়ালেরোকে মুকুট পরান বিদায়ী দক্ষিণ আফ্রিকার মার্গারেট গার্ডিনার। এই প্রথম ভেনেজুয়েলার কোনো নারী প্রতিযোগিতায় জয়ী হলেন।
অ্যাট হোম অ্যালোন টুগেদার
অ্যাট হোম অ্যালোন টুগেদার হল একটি অস্ট্রেলিয়ান কমেডি সিরিজ যা অস্ট্রেলিয়ায় কোভিড–১৯ মহামারীর ফলে লকডাউন, স্ব-বিচ্ছিন্নতা এবং সামাজিক দূরত্বের যুগে জীবনধারা টেলিভিশনের একটি ব্যঙ্গ। নয়টি পর্বের সিরিজটি এবিসি এবং স্ক্রিন অস্ট্রেলিয়ার উৎপাদন বিনিয়োগে এবিসি দ্বারা উৎপাদিত হয়েছিল।
অভিনেতা-অভিনেত্রি
সাংবাদিক রে মার্টিন দ্বারা হোস্ট করা, এতে নিয়মিত অবদানকারীরা রয়েছেন, যার মধ্যে কমেডিয়ান অ্যান এডমন্ডস, রায়ান শেলটন, বেকি লুকাস, বজর্ন স্টুয়ার্ট, ক্রিশ্চিয়ান ভ্যান ভুরেন এবং অ্যাডেল ভুকো রয়েছে, যারা কীভাবে আত্ম-উন্নতি অর্জন করতে হয় সে সম্পর্কে তাদের জ্ঞান, অনুপ্রেরণা এবং পরামর্শ ভাগ করে নেন। অতিরিক্ত অবদানকারীদের মধ্যে ফাদার বব ম্যাগুয়ার, লরা হিউজ, মিশেল ব্রেসিয়ার, ডঃ নরম্যান সোয়ান, লুসি ডুরাক এবং টিম হিউইট অন্তর্ভুক্ত।
অতিথি উপস্থিতি
স্কেচ শোতে অতিথিরা নিজেদের বা স্কেচের অক্ষর হিসাবে উপস্থিত হয়। অতিথিদের মধ্যে রয়েছে: ক্রেগ রিউকাসেল, ডেবোরা মেইলম্যান, অ্যাডাম লিয়াও, অ্যান্ড্রু ডেন্টন, অ্যান্থনি ক্যালেয়া, ক্যামেরন জেমস, ক্যামেরন ডুগান, ক্যাথি ফ্রিম্যান, জি ফ্লিপ, কোস্টা জর্জিয়াদিস, জেনিফার বাইর্ন, জো হিলডেব্র্যান্ড, লেইম্প সেলস, মার্ক হাম্ফ্রাইস, ম্যাট মরান,মিকালা বানাস, ওশার গানসবার্গ, পিটার ফিটজসিমনস, রায়ান 'ফিটজি' ফিটজেরাল্ড, স্যাম ক্যাম্পবেল, টিম ক্যাম্পবেল, টিম ল্যাঙ্কাস্টার, টবি ট্রুস্লোভ, ইয়ারামান থর্ন।
৪৪১
৪৪১ গ্রেগরীয় বর্ষপঞ্জির একটি সাধারণ বছর।